《永遇乐 芜城答宗定九》
明代·曹溶

杯酒平生，乍分烟月，良友难遇。琼蕊城边，开襟话旧，俯仰论吴楚。

芙蓉别苑，几年增筑，管领艳秋虫语。问人间、谁当行乐，啖名只成相误。

香词脱腕，碧茸绀蝶，羞与周秦为侣。客艇空江，系花不定，同属关情处。

勤来慰我，雪毛盈顶，万事莫如乡路。愁肠动、吴州聚铁，难将错铸。

作者简介：（1613—1685）明末清初浙江嘉兴人，字秋岳，一字洁躬，号倦圃，别号金陀老圃。明崇祯十年进士，官御史。清顺治元年，授原官，后屡起屡踬，至广东布政使，降山西阳和道，以裁缺去官。工诗。富藏书。有《刘豫事迹》、《静惕堂诗集》、《静惕堂词》、《倦圃莳植记》等。